smcproject/ml-wiki-sentences huggingface dataset:
എങ്കിലും ഗ്രൂപ്പിലെ ശക്തരായ അർജന്റീനയോട് പൊരുതിയ ഫ്രാൻസിന്റെ ഗോൾകീപ്പർക്ക് ഇരുപതാം മിനുട്ടിൽ പരിക്കുപറ്റി കളം വിടേണ്ടി വന്നു.
ലോകകപ്പിലെ ആദ്യത്തെ പെനാൽട്ടിയും സേവും നടന്നത് ഈ ഗ്രൂപ്പു മത്സരങ്ങളിലായിരുന്നു.
എൻ പത്തി ഒന്നാം മിനുട്ടിൽ അർജന്റിന നേടിയ ഗോളിൽ ഫ്രാൻസ് നിലം പതിക്കുകയായിരുന്നു.
അറുമിനുട്ട് മുന്നേ റഫറി ഫൈനൽ വിസിൽ മുഴക്കി എന്ന വിവാദവും ഈ മത്സരത്തിലാണ് ഉയർന്നത്.
ഗ്രൂപ്പ് വിജയികളെ നിശ്ചയിക്കാൻ ഫ്രാൻസിനേയും മെക്സിക്കോയേയും തോൽപ്പിച്ച ചിലിയുമായുള്ള അർജന്റീനയുടെ അവസാന മത്സരം വരെ കാത്തിരിക്കേണ്ടി വന്നു.
ഈ മത്സരത്തിൽ ചിലിയെ ഒന്നിനെതിരെ മൂന്ന് ഗോളുകൾക്ക് തോൽപ്പിച്ച് അർജന്റീന സെമിയിൽ കടന്നു.
ഫൈനലിൽ എത്തുമെന്ന് പ്രതീക്ഷിച്ച ബ്രസീലും യൂറോപ്പിൽ നിന്നുള്ള യുഗോസ്ലാവിയയും ഇന്നേവരെ ഒരു അന്താരാഷ്ട ടൂർണമെന്റിലും വിജയിച്ചിട്ടില്ലാത്ത ബൊളിവിയയും ആയിരുന്നു ഗ്രൂപ്പ് രണ്ടിലെ ടീമുകൾ.
ഗ്രൂപ്പിലെ ആദ്യ മത്സരത്തിൽ വമ്പൻമാരായ ബ്രസീലിനെ യുഗോ സ്ലാവിയ  ഒന്നിനെതിരെ രണ്ടു ഗോളുകൾക്ക് അട്ടിമറിച്ചു.
രണ്ടാം മത്സരത്തിൽ ബൊളീവിയ ആദ്യ ഒരു മണിക്കൂർ ഗോളൊന്നും വഴങ്ങാതെ പിടിച്ചു നിന്നെങ്കിലും കളി അവസാനിക്കുമ്പോഴേക്കും 4 - 0 ന് അടിയറവ് പറയേണ്ടി വന്നു.
ഈ മത്സരത്തിൽ ബൊളിവിയ ഗോളുകൾ അടിച്ചെങ്കിലും റഫറി ഓഫ്സൈഡ് വിധിച്ചു അസാധുവാക്കുകയായിരുന്നു.
രണ്ട് മത്സരവും വിജയിച്ച യുഗോസ്ലാവിയ സെമി ഉറപ്പിച്ചതിനാൽ അപ്രസക്തമായ മൂന്നാം മത്സരത്തിൽ ബ്രസീൽ 4-0 ന് ബൊളി വിയയെ തോൽപ്പിച്ച് രണ്ടു ടീമും ടൂർണമെൻറിൽ നിന്ന് പുറത്താായി .
ആതിഥേയരായ ഉറുഗ്വേയും പെറു വും റുമാനിയയും അടങ്ങിയതായിരുന്നു മൂന്നാം ഗ്രൂപ്പ്.
സെന്റിനറി സ്റ്റേഡിയത്തിന്റെ നിർമ്മാണം വൈകിയതിനാൽ ഉറുഗ്വേയും പെറുവും തമ്മിൽ നടക്കേണ്ട ഉദ്ഘാടന മത്സരം മാറ്റി വെച്ചതിനാൽ ഗ്രൂപ്പിലെ ആദ്യ മത്സരം പെറുവും റുമാനിയയും തമ്മിലായിരുന്നു.
ലോകകപ്പിലെ ആദ്യത്തെ പുറത്താക്കൽ നടന്നത് ഈ മത്സരത്തിലായിരുന്നു.
മത്സരം 1 - 1 എന്നനിലയിൽ നിൽക്കുമ്പോഴാണ് റുമാനിയയുടെ പ്ലസിഡോ ഗാലിൻഡോക്ക് പുറത്ത് പോകേണ്ടി വന്നത്.
തുടർന്ന് പത്തുപേരുമായി കളിച്ച റുമാനിയ ഒന്നിനെതിരെ മൂന്ന് ഗോളുകൾക്ക്  പെറുവുമായി പരാജയപ്പെട്ടു.
ലോക കപ്പിന്റെ ചരിത്രരത്തിലെ ഏറ്റവും കുറഞ്ഞ കാണികൾ (2459) കയറിയ മത്സരവും ഇതായിരുന്നു.
വളരെ കണിശമായ അച്ചടക്കത്തിലായിരുന്നു ഉറുഗ്വയുടെ പരീശീലനം നടന്നിരുന്നത്.
സ്വതന്ത്രത്തിന്റെ നൂറാം വർഷികം ആഘോഷിക്കുന്നത് കൊണ്ടും കഴിഞ്ഞ തവണത്തെ ഒളിപിംക്സ് ചാമ്പ്യൻ മാരായതിനാലും ഉറുഗ്വേക്ക് വിജയം അനിവാര്യമായിരുന്നു.
അതിനാൽ അച്ചടക്കത്തിന്റെ ഭാഗമായി പരിശീലന ക്യാമ്പിലെ നിയമങ്ങൾ ലംഘിച്ച് ഭാര്യയെ സന്ദർശിച്ച ഗോൾ കീപ്പർ ആൻഡേഴ്സ് മസാലിയെ ടീമിൽ നിന്ന് പുറത്താക്കുക വരെ ചെയ്തു ഉറുഗ്വേ.
ആദ്യ മത്സരം പെറുവുമായി 1- 0 ന് കഷ്ടിച്ചാണ് ഉറുഗ്വേ രക്ഷപ്പെട്ടത്.
ടൂർണമെന്റിൽ ഏറ്റവും കുറഞ്ഞ മാർജിനിൽ ഉറുഗ്വേ വിജയിച്ച മത്സസരവും ഇതു മാത്രമായിരുന്നു.
രണ്ടാം മത്സരത്തിൽ റുമാനിയയെ 4-0 ന് തകർത്ത് ഉറുഗ്വേ സെമിയിൽ കടന്നു.
ശക്തരായ ബെൽജിയവും അമേരിക്കയും പരാഗ്വേയും അടങ്ങിയതായിരുന്നു ഗ്രൂപ്പ് നാല്.
ബെർജിയത്തെ 3 - 0 ന് അട്ടിമറിച്ച അമേരിക്ക പരാഗ്വേ യേയും തോൽപ്പിച്ച് ഗ്രൂപ്പ് ചാമ്പ്യൻമാരായി സെമിയിൽ കടന്നു.
ഒരോ ഗ്രൂപ്പിലേയും ചാമ്പ്യന്മാരായി അമേരിക്കയും അർജന്റീനയും ഉറുഗ്വേ്യും യുഗോസ്ലോവിയ യും സെമിയിൽ കടന്നു.
അമേരിക്കയും അർജന്റീനയും തമ്മില്ലുള്ള ആദ്യ സെമി അക്രമാാസക്തമായതിനാൽ അമേരിക്കയുടെ മധ്യനിര താരം റാഫേൽ ടെസിക്ക് കാലൊടിഞ്ഞ് പുറത്ത് പോകേണ്ടി വന്നു.
മത്സരത്തിന്റെ പകുതിസമയത്ത് 1-Oന് മുന്നിലായിരുന്ന അർജന്റിന അവസാന സമയമാവുമ്പോഴേക്കും ലീഡുയർത്തി ഒന്നിനെതിരെ ആറ് ഗോളുകൾക്ക് വിജയിച്ച് ഫൈനലിൽ കടന്നു.
രണ്ടാം സെമി ഫൈനൽ മത്സരത്തിൽ യുഗോ സ്ലാവിയയെ നേരിട്ട ഉറുഗ്വേയെ ഞെട്ടിച്ച് ക്കൊണ്ട് ആദ്യം ലീഡ് നേടിയത് യുഗോസ്ലാവിയ ആയിരുന്നു.
പക്ഷേ കളി അവസാനിക്കുമ്പോഴേക്കും യുഗോസ്ലാവിയയെ 6-1 ന് നിലം പരിശാക്കി ഉറുഗ്വേ ഫൈനലിൽ പ്രവേശിച്ചു
സെമിയിലെ റഫറിയുടെ തീരുമാനങ്ങളിൽ പ്രതിഷേധിച്ച് യുഗോസ്ലാവിയ ലൂസേഴ്സ് ഫൈനൽ കളിക്കാൻ കൂട്ടാക്കിയില്ലെങ്കിലും മൂന്നാം സ്ഥാനക്കാർക്കുള്ള ബ്രോൻസ് മെഡൽ ഫിഫ അമേരിക്കക്കും യുഗോസ്ലാവിയക്കും നൽകി.
മുൻ മത്സരങ്ങളിലെ അക്രമങ്ങളും അരാധകരുടെ പോർവിളികളും എല്ലാം കൂടി യുദ്ധസമാനമായ അന്തരീക്ഷ മാ യി രു ന്നു മോണ്ടി വി ഡിയോയിൽ.
ഫൈനൽ മത്സരം നിയന്ത്രിക്കാൻ ഒരു റഫറിമാരും തയ്യാറായിരുന്നില്ല.
അവസാനം കളിതുടങ്ങാൻ ഏതാനും മണിക്കൂറുകൾക്ക് മുൻപ് ബെൽജിയം ക്കാരനായ റഫറി ജോൺ ലെൻജിനസ് ഫൈനൽ വിസിൽ മുഴങ്ങി ഒരു മണിക്കുറിനുള്ളിൽ രക്ഷപ്പെടാൻ പാകത്തിൽ ബോട്ട് ഒരുക്കി നിർത്തണം എന്ന ഉപാധിയോടെ കളി നിയന്ത്രിക്കാൻ തയ്യാറായി.
കളി തുടങ്ങി അദ്യം സ്കോർ ചെയ്തത് ഉറുഗ്വേ യാ യി രുന്നു.
ഉടനെെ തന്ന അർജന്റിന സമനില നേടുകയും പകുതി സമയത്തിന് കളി പിരിയിമ്പോൾ 2 - 1 ന് മുന്നിലാവുകയും ചെയ്തു.
ആദ്യ പകുതിക്ക് ശേഷം ശക്തമായി തിരിച്ചടിച്ച ഉറുഗ്വേ 4 - 2 ന് വിജയിച്ച് ആദ്യ വേൾഡ് കപ്പ് സ്വന്തതമാക്കി.
നാദിയ ഗമാൽ ഇംഗ്ലീഷ് വിലാസം https://ml.wikipedia.org/wiki/Nadia_Gamal
ഈജിപ്ഷ്യൻ നർത്തകിയും നടിയുമായിരുന്നു നാദിയ ഗമാൽ (അറബിക്: نادية).
വെസ്റ്റേൺ വാൾട്ട്സ്, കൗബോയ്, ചാ ചാ എന്നിവയുമായി പ്രാദേശിക ഈജിപ്ഷ്യൻ ബാൽഡി ഡാൻസ് കലർത്തിയതിന്റെ പേരിൽ അവർ അറിയപ്പെടുന്നു.
ഈജിപ്തിലെ അലക്സാണ്ട്രിയയിൽ ഒരു ഗ്രീക്ക് പിതാവിനും ഇറ്റാലിയൻ അമ്മയ്ക്കും മരിയ കാരിഡിയാസായി ജനിച്ച ഗമാൽ ആദ്യമായി അമ്മയുടെ കാബറേ അഭിനയത്തിന്റെ ഭാഗമായി നൃത്തം ചെയ്യാൻ തുടങ്ങി.
പിയാനോയിലും ബാലെ, ടാപ്പ് തുടങ്ങി നിരവധി നൃത്തങ്ങളിലും പരിശീലനം നേടിയ ഗമാൽ തുടക്കത്തിൽ യൂറോപ്യൻ നാടോടി നൃത്തങ്ങൾ അമ്മയുടെ അഭിനയത്തിനോടൊപ്പം അവതരിപ്പിച്ചു.
അവർക്ക് 14 വയസ്സുള്ളപ്പോൾ, അമ്മയുടെ ട്രൂപ്പിലെ ഒരു രോഗിയായ നർത്തകി ലെബനനിൽ റാക്ക് ഷാർക്കി നൃത്തം ചെയ്യാൻ അവസരം നൽകി.
അവരുടെ ചെറുപ്പകാലം കാരണം അവരുടെ പിതാവ് അവരെ വിലക്കിയിരുന്നു.
ഈ അരങ്ങേറ്റത്തിനുശേഷം അവർ ഒരു ജനപ്രിയ നർത്തകിയായിത്തീർന്നു.
കൂടാതെ നിരവധി ഈജിപ്ഷ്യൻ സിനിമകളിലും അഭിനയിച്ചു.
1953-ൽ ശ്രീലങ്കയിൽ വെച്ച് കണ്ടുമുട്ടിയ ശേഷം പ്രശസ്ത ഇന്ത്യൻ ചലച്ചിത്ര നടൻ ഷമ്മി കപൂറുമായി അവർ ഡേറ്റിംഗ് നടത്തിയിരുന്നു.
പക്ഷേ അവർ വീണ്ടും കൈറോയിലേക്ക് മാറി.
നിരവധി ഇന്ത്യൻ സിനിമകളിലും അവർ അഭിനയിച്ചു.
1968-ൽ ബാൽബെക്ക് ഇന്റർനാഷണൽ ഫെസ്റ്റിവലിൽ അവതരിപ്പിച്ച ആദ്യത്തെ റാക്ക് ഷാർക്കി നർത്തകിയായി ഗമാൽ മാറി.
കെയ്‌റോ ഓപ്പറ ഹൗസിലും ഹുസൈൻ രാജാവിനും ഇറാനിലെ ഷായ്‌ക്കു വേണ്ടിയും അവർ നൃത്തം ചെയ്തു.
ഗമാൽ തന്റെ കരിയറിൽ ഏഷ്യ, മിഡിൽ ഈസ്റ്റ്, യൂറോപ്പ്, ലാറ്റിൻ അമേരിക്ക, വടക്കേ അമേരിക്ക എന്നിവിടങ്ങളിൽ പര്യടനം നടത്തി.
1978 ലും 1981 ലും ന്യൂയോർക്ക് സിറ്റിയിൽ നൃത്ത വർക്ക് ഷോപ്പുകളിൽ പഠിപ്പിച്ചു.
ഔദ്യോഗിക ജീവിതത്തിൽ പിന്നീട് ഗമാൽ ഒരു നൃത്ത വിദ്യാലയം ആരംഭിച്ചു.
1990-ൽ ഗമാലിന് സ്തനാർബുദം കണ്ടെത്തി, ബെയ്റൂട്ടിൽ ചികിത്സയിലായിരിക്കുമ്പോൾ ന്യുമോണിയ ബാധിച്ച് മരിച്ചു.
ശൈലിയും സ്വാധീനവും
ഫ്ലോർ വർക്ക് വ്യാപകമായി ഉപയോഗിച്ചതിനാലാണ് ഗമാൽ അറിയപ്പെട്ടിരുന്നത്.
റാക്ക്സ് ബാലാഡി (നാടോടി നൃത്തം), ബെഡൂയിൻ നൃത്തങ്ങൾ, സോർ നൃത്തം എന്നിവ കൂടാതെ അവർ റാക്ക് ഷാർക്കിയും അവതരിപ്പിച്ചിട്ടുണ്ട്.
ഇബ്രാഹിം ഫറഹ്, സുഹൈല സാലിംപൂർ, ക്ലെയർ നഫ തുടങ്ങിയ നിരവധി നർത്തകരെ അവർ സ്വാധീനിച്ചു.
ഫിലിമോഗ്രഫി പ്രേം പൂജാരി (1970) ബാസി-ഇ എസ്ഗ് (1968) ബേസി-ഇ-ഷാൻസ് (1968) മാവൽ അൽ അക്ദാം അൽ സഹാബിയ (1966) ട്വൻറി ഫോർ ഹൗവർസ് ടു കിൽ (1965) ഗാരോ (1965) ലയാലി അൽ ചാർക്ക് (1965) സെനുബ്ബ (1956) മാവാൾ അവലംബം പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് നാദിയ ഗമാൽ
നാദിയ ജില്ല ഇംഗ്ലീഷ് വിലാസം https://ml.wikipedia.org/wiki/Nadia_district നാദിയ ജില്ല
നാദിയ ജില്ല പശ്ചിമബംഗാൾ സംസ്ഥാനത്തിലെ ഒരു ജില്ലയാണ്.
ബംഗാൾ ഡെൽറ്റയുടെ ഏതാണ്ട് മധ്യഭാഗത്തായി സ്ഥിതിചെയ്യുന്നു വിസ്തീർണം: 3927 ച.
ജനസംഖ്യ: 4,603,756 (2001), ജനസാന്ദ്രത: 1172/ച.
(2001); ആസ്ഥാനം: കൃഷ്ണനഗർ അതിരുകൾ: വടക്കും വടക്കു പടിഞ്ഞാറും മൂർഷിദാബാദ് ജില്ല, കിഴക്ക് ബംഗ്ലാദേശ് , തെക്ക് നോർത്ത് 24 പർഗാനാസ് ജില്ല, പടിഞ്ഞാറ് വർധമാൻ, ഹൂഗ്ലി ജില്ലകൾ.
ഭൂമിശസ്ത്രം
ഗംഗയുടെയും പോഷകനദികളുടെയും എക്കൽ സമതലത്തിലാണ് നാദിയ ജില്ല വ്യാപിച്ചിരിക്കുന്നത്.
വനങ്ങൾ ജില്ലയിൽ താരതമ്യേന കുറവാണ്.
പദ്‌മയുടെയും ഗംഗയുടെയും പോഷകനദികൾ നാദിയ ജില്ലയെ ജലസിക്തമാക്കുന്നു.
മുഖ്യവിളയായ നെല്ലിനു പുറമേ ചണം , കരിമ്പ് , പയറുവർഗങ്ങൾ , എണ്ണക്കുരുക്കൾ തുടങ്ങിയവയും ഇവിടെ കൃഷിചെയ്യുന്നുണ്ട് .
മാന്തോട്ടങ്ങൾ ജില്ലയിൽ ധാരാളമായി കാണുന്നുണ്ട്.
കന്നുകാലി വളർത്തലാണ് തദ്ദേശീയരുടെ മറ്റൊരു പ്രധാന ഉപജീവനമാർഗം.
ഘനവ്യവസായങ്ങളൊന്നും ഇല്ലാത്ത ഈ ജില്ലയിൽ യന്ത്രസാമഗ്രികൾ , സൈക്കിൾ ഭാഗങ്ങൾ, നൂൽ , സ്റ്റീൽ ദണ്ഡുകൾ, സ്റ്റീൽ ഫാബ്രിക്കേഷൻ സാമഗ്രികൾ തുടങ്ങിയവ ഉത്പാദിപ്പിക്കുന്ന ഏതാനും വൻകിട വ്യവസായശാലകൾ പ്രവർത്തിക്കുന്നുണ്ട്.
ജില്ലയിലെ റാണാഘട്ട് ഒരു പ്രധാന കമ്പോളമാണ്.
ജില്ലാ ആസ്ഥാനമായ കൃഷ്ണനഗർ കളിമൺപാവകൾക്കും, ക്ഷീര-മധുരപലഹാരങ്ങൾക്കും സനിത്പൂർ കൈത്തറിസാരികളുടെ ഉത്പാദനത്തിനും പ്രശസ്തമാണ്.
ജില്ലയിലെ ഗതാഗതമേഖല വികസിതമാണ്.
റോഡ്-റെയിൽ ഗതാഗതമാർഗങ്ങൾ ഇവിടെ പുരോഗമിച്ചിട്ടുണ്ട്.
ദേശീയപാത-34-ഉം കൊൽക്കത്ത - ഡാർജിലിങ് റോഡും പല പ്രധാന റെയിൽപ്പാതകളും ജില്ലയിലൂടെ കടന്നുപോകുന്നു.
കൃഷ്ണനഗറും , റാണാഘട്ടുമാണ് ജില്ലയിലെ പ്രധാന ഗതാഗതകേന്ദ്രങ്ങൾ.
നാദിയ ജില്ലയിലെ ജനങ്ങളിലധികവും ഹിന്ദു - മുസ്ലിം - ക്രിസ്ത്യൻ മതവിഭാഗങ്ങളിൽപ്പെട്ടവരാകുന്നു ; ബംഗാളിയും ഹിന്ദിയും മുഖ്യവ്യവഹാരഭാഷകളും.
അക്കാദമി ഒഫ് വിഷ്വൽ ആർട്ട് ആൻഡ് ഡ്രാമ , ദിദാൻ ചന്ദ്ര കൃഷി മഹാ വിദ്യാലയം , വിദ്യാസാഗർ കോളജ് , ശാന്തിപൂർ കോളജ് തുടങ്ങിയവയാണു ജില്ലയിലെ പ്രധാന വിദ്യാഭ്യാസ സ്ഥാപനങ്ങൾ.
വൈഷ്ണവ വിഭാഗങ്ങളുടെ പ്രധാന ആരാധനാകേന്ദ്രമായ നവദ്വീപും (Nabadwip) ഹൈന്ദവതീർഥാടനകേന്ദ്രമായ മായാപൂരും ജില്ലയിലെ പ്രമുഖതീർഥാടനകേന്ദ്രങ്ങൾ എന്ന നിലയിൽ ശ്രദ്ധേയങ്ങളാണ്.
കല്യാണി, ഹാറിങ്ഘേട്ട് (Haringhate) എന്നീ സ്ഥലങ്ങൾക്ക് വിനോദസഞ്ചാരപ്രാധാന്യമുണ്ട്.
അവലംബം NADIA DISTRICT PRIMARY SCHOOL COUNCIL Nadia, Nadia District Map of the district of Nadia Archived 2010-12-01 at the Wayback Machine .
Nadia district, Profile കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ നാദിയ ജില്ല എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
നാദാപുരം നിയമസഭാമണ്ഡലം
കോഴിക്കോട് ജില്ലയിൽ വടകര താലൂക്കിലെ ചെക്യാട് , നാദാപുരം , കാവിലുംപാറ , മരുതോങ്കര , കായക്കൊടി , നരിപ്പറ്റ , വളയം , തൂണേരി , എടച്ചേരി , വാണിമേൽ എന്നീ ഗ്രാമപ്പഞ്ചായത്തുകൾ ഉൾപ്പെടുന്നതാണ്‌ നാദാപുരം നിയമസഭാ മണ്ഡലം .
നാദാപുരം നിയമസഭാമണ്ഡലം 2008-ലെ നിയമസഭാമണ്ഡല പുനർനിർണ്ണയത്തിനു മുൻപ്
കോഴിക്കോട് ജില്ലയിൽ വടകര താലൂക്കിലെ നാദാപുരം , കാവിലുംപാറ , മരുതോങ്കര , കായക്കൊടി , നരിപ്പറ്റ , വളയം , തൂണേരി , എടച്ചേരി , വാണിമേൽ എന്നീ ഗ്രാമപ്പഞ്ചായത്തുകൾ ഉൾപ്പെടുന്നതായിരുന്നു  നാദാപുരം നിയമസഭാ മണ്ഡലം.
പ്രതിനിധികൾ 2011- മുതൽ ഇ.
കെ. വിജയൻ 2006 - 2011 - ബിനോയ് വിശ്വം 2001 - 2006 ബിനോയ് വിശ്വം 1996 - 2001 സത്യൻ മൊകേരി .
1991-1996 സത്യൻ മൊകേരി .
1987-1991 സത്യൻ മൊകേരി .
1982-1987 കെ. ടി. കണ്ണൻ.
1980-1982 കെ. ടി. കണ്ണൻ.
1977-1979 കാന്തലോട്ട് കുഞ്ഞമ്പു .
1970-1977 എം. കുമാരൻ .
1967-1970 ഇ.
വി. കുമാരൻ .
1960-1964 ഹമീദലി ഷംനാട് .
1957-1959 സി.എച്ച്. കണാരൻ .
സ്വതന്ത്രൻ കോൺഗ്രസ് സിപിഐ മുസ്ലിം ലീഗ് ബിജെപി വർഷം ആകെ ചെയ്ത് ഭൂരി പക്ഷം അംഗം പാർട്ടി വോട്ട് എതിരാളി പാർട്ടി വോട്ട് എതിരാളി പാർട്ടി വോട്ട് 2021 216141 175503 4035 ഇ.
കെ. വിജയൻ സിപിഐ 83293 കെ പ്രവീൺ കുമാർ ഐ എൻ സി 79258 എം.പി രാജൻ ബീജെപി 10537 2016 200522 162950 4759 67138 69983 15593 2011 177993 146430 7546 67138 വി.എം. ചന്ദ്രൻ 49689 പ്രകാശ് ബാബു, 6058 2006 166365 125904 17449 ബിനോയ് വിശ്വം 72078 എം.വീരാൻകുട്ടി 64532 6350 2001 163629 129408 6193 64110 കെ.പി രാജൻ 57917 പി. ഗംഗാധരൻ 5072 1996 161203 124720 14617 സത്യൻ മൊകേരി 65561 കെ.സി അബു 50944 പി.പി ഇന്ദിര 4759 1991 148832 118125 1257 60053 പി.ഷാദുലി മുസ്ലിം ലീഗ് 52427 സി.പി കണ്ണൻ 129408 1977 മുതൽ 1987 വരെ
തിരഞ്ഞെടുപ്പുഫലങ്ങൾ വർഷം വോട്ടർമാരുടെ എണ്ണം (1000) പോളിംഗ്  ശതമാനം വിജയി ലഭിച്ച വോട്ടുകൾ% പാർട്ടി മുഖ്യ എതിരാളി ലഭിച്ച വോട്ടുകൾ% പാർട്ടി 1987 99.06 83.88 സത്യൻ മൊകേരി.
47.62 CPI എൻ. പി. മൊയ്തീൻ 46.35 INC(I) 1982 79.19 80.29 കെ. ടി. കണ്ണൻ.
50.78 CPI എം. ടി. പദ്മ 47.90 INC(I) 1980 79.93 81.17 കെ. ടി. കണ്ണൻ.
53.60 CPI കെ. ജി. അടിയോടി 46.40 INC(I) (I) 1977 70.34 85.11 കാന്തലോട്ട് കുഞ്ഞമ്പു 54.67 CPI ഇ.
വി. കുമാരൻ 44.33 സി. പി. ഐ(എം) ഇതും കാണുക കേരളത്തിലെ നിയമസഭാമണ്ഡലങ്ങൾ അവലംബം ↑ Changing Face of Electoral India Delimitation 2008 - Volume 1 Page 719 ↑ മലയാള മനോരമ Archived 2008-11-21 at the Wayback Machine .
നിയമസഭാ തിരഞ്ഞെടുപ്പ് 2006, ശേഖരിച്ച തീയതി 24 സെപ്റ്റംബർ 2008 ↑ സൈബർ ജേണലിസ്റ്റ് Archived 2016-03-04 at the Wayback Machine .
കേരള നിയമസഭ 2006 -ലെ തിരഞ്ഞെടുപ്പ് ഫലങ്ങൾ: നാദാപുരം നിയമസഭാമണ്ഡലം ശേഖരിച്ച തീയതി 24 സെപ്റ്റംബർ 2008 ↑ കേരള നിയമസഭ - പതിനൊന്നാം കേരള നിയമസഭയിലെ അംഗങ്ങൾ , ശേഖരിച്ച തീയതി 24 സെപ്റ്റംബർ 2008 ↑ കേരള നിയമസഭ - പതിനൊന്നാം കേരള നിയമസഭയിലെ അംഗങ്ങൾ , ശേഖരിച്ച തീയതി 24 സെപ്റ്റംബർ 2008 ↑ കേരള നിയമസഭ - ഒൻപതാം കേരള നിയമസഭയിലെ അംഗങ്ങൾ , ശേഖരിച്ച തീയതി 24 സെപ്റ്റംബർ 2008 ↑ കേരള നിയമസഭ - എട്ടാം കേരള നിയമസഭയിലെ അംഗങ്ങൾ , ശേഖരിച്ച തീയതി 24 സെപ്റ്റംബർ 2008 ↑ കേരള നിയമസഭ - ഏഴാം കേരള നിയമസഭയിലെ അംഗങ്ങൾ , ശേഖരിച്ച തീയതി 24 സെപ്റ്റംബർ 2008 ↑ കേരള നിയമസഭ - ആറാം കേരള നിയമസഭയിലെ അംഗങ്ങൾ , ശേഖരിച്ച തീയതി 24 സെപ്റ്റംബർ 2008 ↑ കേരള നിയമസഭ - അഞ്ചാം കേരള നിയമസഭയിലെ അംഗങ്ങൾ , ശേഖരിച്ച തീയതി 24 സെപ്റ്റംബർ 2008 ↑ കേരള നിയമസഭ - നാലാം കേരള നിയമസഭയിലെ അംഗങ്ങൾ , ശേഖരിച്ച തീയതി 24 സെപ്റ്റംബർ 2008 ↑ കേരള നിയമസഭ - മൂന്നാം കേരള നിയമസഭയിലെ അംഗങ്ങൾ , ശേഖരിച്ച തീയതി 24 സെപ്റ്റംബർ 2008 ↑ കേരള നിയമസഭ - രണ്ടാം കേരള നിയമസഭയിലെ അംഗങ്ങൾ , ശേഖരിച്ച തീയതി 24 സെപ്റ്റംബർ 2008 ↑ കേരള നിയമസഭ -ഒന്നാം കേരള നിയമസഭയിലെ അംഗങ്ങൾ , ശേഖരിച്ച തീയതി 24 സെപ്റ്റംബർ 2008 ↑ http://www.keralaassembly.org/election/2021/assembly_poll.php?year=2021 no=22 ↑ http://www.keralaassembly.org/election/2021/assembly_poll.php?year=2016 no=22 ↑ http://www.keralaassembly.org/election/2021/assembly_poll.php?year=2011 no=22 ↑ സൈബർ ജേണലിസ്റ്റ് Archived 2016-03-04 at the Wayback Machine .
കേരള നിയമസഭ   2006 -ലെ തിരഞ്ഞെടുപ്പ് ഫലങ്ങൾ: നാദാപുരം നിയമസഭാമണ്ഡലം ശേഖരിച്ച തീയതി 24 സെപ്റ്റംബർ 2008 ↑ സൈബർ ജേണലിസ്റ്റ് Archived 2021-10-28 at the Wayback Machine .
കേരള നിയമസഭ   2001 -ലെ തിരഞ്ഞെടുപ്പ് ഫലങ്ങൾ: നാദാപുരം നിയമസഭാമണ്ഡലം ശേഖരിച്ച തീയതി 24 സെപ്റ്റംബർ 2021 ↑ സൈബർ ജേണലിസ്റ്റ് Archived 2021-05-17 at the Wayback Machine .
കേരള നിയമസഭ   1996 -ലെ തിരഞ്ഞെടുപ്പ് ഫലങ്ങൾ: നാദാപുരം നിയമസഭാമണ്ഡലം ശേഖരിച്ച തീയതി 24 സെപ്റ്റംബർ 2021 ↑ സൈബർ ജേണലിസ്റ്റ് കേരള നിയമസഭ   1991 -ലെ തിരഞ്ഞെടുപ്പ് ഫലങ്ങൾ: നാദാപുരം നിയമസഭാമണ്ഡലം ശേഖരിച്ച തീയതി 24 സെപ്റ്റംബർ 2021 ↑ ഇന്ത്യൻ ഇലക്ഷൻ കമ്മീഷൻ നാദാപുരം - 1977 മുതലുള്ള തിരഞ്ഞെടുപ്പ് ഫലങ്ങൾ, ശേഖരിച്ച തീയതി 24 സെപ്റ്റംബർ 2008
നാദിയ അലി (ഗായിക) ഇംഗ്ലീഷ് വിലാസം https://ml.wikipedia.org/wiki/Nadia_Ali
ഒരു പാകിസ്താനി- അമേരിക്കൻ ഗായികയും-ഗാനരചയിതാവും ആണ് നാദിയ അലി (ഉർദു: نادیہ علی, ജനനം: ഓഗസ്റ്റ് 3, 1980.
2001- ൽ ആദ്യ പ്രശസ്തിയായ "റാപ്ച്ചർ" എന്ന ഗാനത്തിനു ശേഷം, അക്കാലത്തെ പ്രമുഖ ഗായികയും ഗാനരചയിതാവുമായ അലിക്ക് പ്രാമുഖ്യം ലഭിച്ചു.
നമ്പർ 2 ബ്രിട്ടീഷ് സിംഗിൾ ചാർട്ടിൽ എത്തുകയും ചെയ്തു.
യൂറോപ്പിലെ പല രാജ്യങ്ങളിലും ആ ഗാനം ചാർട്ട് ചെയ്തിട്ടുണ്ട്.
അവരുടെ 2006 സിംഗിൾസ്, ഇസ് ഇറ്റ് ലവ്?
, ബിൽബോർഡ് ഹോട്ട് ഡാൻസ് ക്ലബ് പ്ലേ ചാർട്ടിൽ ഏറ്റവും മുകളിൽ എത്തിയിരുന്നു.
ഇലക്ട്രോണിക് നൃത്ത സംഗീതത്തിൽ 2005 ൽ അലി ഒരു ഗായികയായി.
2009-ൽ അവരുടെ ആദ്യ ആൽബമായ എംബർഴ്സ് പുറത്തിറക്കി.
ബിൽബോർഡ് ഹോട്ട് ഡാൻസ് ക്ലബ് പ്ലേ ചാർട്ടിലെ ടോപ്പ് പത്ത് ഗാനങ്ങളുള്ള ആൽബത്തിൽ, നമ്പർ 1 ഹിറ്റ് ഗാനമാണ് "ലവ് സ്റ്റോറി".
Nadia Ali performing at Avalon, Boston in 2006 Nadia Ali performing at Armin Only in Poland Nadia Ali performing at Josephine's in Washington, D.C. in 2011 സ്റ്റുഡിയോ ആൽബങ്ങൾ എമ്പേഴ്സ് (2009) സമാഹാര ആൽബങ്ങൾ Queen of Clubs Trilogy: Ruby Edition (2010) Queen of Clubs Trilogy: Onyx Edition (2010) Queen of Clubs Trilogy: Diamond Edition (2010) പുരസ്കാരങ്ങൾ 2012 "Feels So Good" Best Trance Track at 27th International Dance Music Awards വിജയിച്ചു " Pressure (Alesso Remix) " Best Progressive Track at 27th International Dance Music Awards വിജയിച്ചു 2018 "Almost Home" Dance Recording of the Year at Juno Awards Pending അവലംബം പുറം കണ്ണികൾ Nadia Ali എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
നാദിയ അലി (നടി) ഇംഗ്ലീഷ് വിലാസം https://ml.wikipedia.org/wiki/Nadia_Ali
ഒരു അമേരിക്കൻ നർത്തകിയും മുൻ നീലച്ചിത്ര നടിയുമാണ് നാദിയ അലി (ജനനം: 1991 ജൂലൈ 22).
ഇവർ അഭിനയിച്ചിട്ടുള്ള നീലച്ചിത്രങ്ങൾ പാകിസ്താനിൽ നിരോധിച്ചിട്ടുണ്ട്.
മുസ്ലീം സ്ത്രീകൾ പവിത്രമായി കരുതുന്ന ഹിജാബ് എന്ന ശിരോവസ്ത്രത്തെ അപമാനിച്ചുവെന്ന് ആരോപിച്ചുകൊണ്ട് ചിലർ നാദിയ അലിക്കെതിരെ വധഭീഷണി ഉയർത്തിയിരുന്നു.
1991 ജൂലൈ 22-ന് അമേരിക്കയിലെ ന്യൂജഴ്സിയിലാണ് നാദിയ അലിയുടെ ജനനം.
ഒരു യാഥാസ്ഥിതിക മുസ്ലീം കുടുംബത്തിൽ ജനിച്ചു വളർന്നുവെങ്കിലും നാദിയ അലി ഒരിക്കലും ഹിജാബ് (ശിരോവസ്ത്രം) ധരിക്കുവാൻ തയ്യാറായിരുന്നില്ല.
2016 ജൂലൈയിൽ റിഫൈനറി29 മാസികയ്ക്കു നൽകിയ അഭിമുഖത്തിൽ വച്ച് താൻ ഒരു ഇസ്ലാം മതവിശ്വാസിയാണെന്നും ദിവസവും രണ്ടോ മൂന്നോ തവണ പ്രാർത്ഥിക്കാറുണ്ടെന്നും നാദിയ വെളിപ്പെടുത്തിയിരുന്നു.
ബിസിനസ് ചെയ്യുവാനായി സാൻഫ്രാൻസിസ്കോയിലെത്തിയ നാദിയയോട് സ്ട്രിപ്പ് ക്ലബ്ബിൽ ചേരുവാൻ ഒരു സുഹൃത്ത് നിർദ്ദേശിച്ചു.
ഒരു രാത്രിയിൽ നഗ്നനൃത്തം ചെയ്യുന്നതിന് 500 ഡോളർ വരെ പ്രതിഫലം ലഭിച്ചിരുന്നതിനാൽ സ്ട്രിപ്പറായി തന്നെ ജോലി ചെയ്യുവാൻ നാദിയ തീരുമാനിച്ചു.
വൈകാതെ തന്നെ അശ്ലീല ചലച്ചിത്ര രംഗത്തേക്കു പ്രവേശിച്ച നാദിയ അലിക്ക് അവിടെ തുടരുവാൻ ഹിജാബ് എന്ന ശിരോവസ്ത്രം ധരിച്ചുകൊണ്ട് നീലച്ചിത്രങ്ങളിൽ അഭിനയിക്കേണ്ടി വന്നു.
ഗാർഹിക പീഡനം വിഷയമായ വുമെൻ ഓഫ് ദ മിഡിൽ ഈസ്റ്റ് എന്ന ചിത്രത്തിൽ അഭിനയിക്കുവാൻ നാദിയയ്ക്ക് അവസരം ലഭിച്ചു.
ഈ ചിത്രം ഏറെ ശ്രദ്ധിക്കപ്പെട്ടിരുന്നു.
ദക്ഷിണേഷ്യയിലെ പാകിസ്താനി പെൺകുട്ടികൾക്കും  വികാരങ്ങളുണ്ട് എന്ന് തെളിയിക്കുവാനായി സോളോ രംഗങ്ങളിലും ലെസ്ബിയൻ രംഗങ്ങളിലും അഭിനയിക്കുവാൻ നാദിയ തയ്യാറായി.
യാഥാസ്ഥിതിക സമൂഹത്തെ വെല്ലുവിളിക്കുവാനും അവർ ശ്രമിച്ചിരുന്നു.
ഹിജാബ് ധരിച്ചുകൊണ്ടുള്ള നീലച്ചിത്ര രംഗങ്ങൾക്ക് പാകിസ്താനിൽ നിരോധനം ഏർപ്പെടുത്തിയതിനു പിന്നാലെ നാദിയയ്ക്കു നേരെ വധഭീഷണിയുണ്ടായി.
2016-ൽ അശ്ലീല ചലച്ചിത്ര രംഗം ഉപേക്ഷിച്ച നാദിയ അലി തന്റെ ബിസിനസ്സിൽ വീണ്ടും ശ്രദ്ധ കേന്ദ്രീകരിച്ചു.
നാദിയ കാസി ഇംഗ്ലീഷ് വിലാസം https://ml.wikipedia.org/wiki/Nadia_Kaci
ഒരു അൾജീരിയൻ നടിയാണ് നാദിയ കാസി (ജനനം 1970).
നിറമുള്ളതും നിരക്ഷരയും സംസ്കാരവുമുള്ള അമ്മയാണ് കാസിയെ അൽജിയേഴ്സിൽ വളർത്തിയത്.
ചെറുപ്പം മുതലേ മകളെ ഫെമിനിസം പഠിപ്പിക്കുകയും ഏഴു കുട്ടികളെയും ദർബൗക്ക അഭ്യസിപ്പിക്കുകയും ചെയ്തു.
പതിനെട്ടാം വയസ്സിൽ, 1988 ഒക്ടോബർ കലാപവും ഇസ്ലാമിക ദേശീയതയുടെ ഉയർച്ചയും കാരണം അൾജീരിയയുടെ ദിശയെയും സ്വാതന്ത്ര്യത്തെയും കുറിച്ച് കാസി ആശങ്കാകുലയായി.
ഒരു അഭിനേത്രിയാകാൻ തീരുമാനിച്ചപ്പോൾ ഇരുപത് വർഷം അച്ഛൻ അവരോട് സംസാരിക്കാൻ വിസമ്മതിച്ചു.
ഫ്രാൻസിലേക്ക് പോകാൻ കാസിയെ പ്രോത്സാഹിപ്പിച്ചിരുന്നുവെങ്കിലും അത് രാജ്യദ്രോഹമാണെന്ന് കരുതി ആദ്യം നിരസിച്ചു.
വർഗീയത താങ്ങാനാവാത്തതോടെ 1993-ൽ അവർ ഫ്രാൻസിലേക്ക് പോയി.
1994-ൽ ബാബ് എൽ- ഔഡ് സിറ്റിയിൽ മൂടുപടം ധരിക്കാൻ നിർബന്ധിതനായ സെയ്ദിന്റെ ലിബറൽ സഹോദരി യാമിനയായി കാസി അഭിനയിച്ചു.
ഇസ്ലാമിക മതമൗലികവാദികളുടെ അക്രമത്തെ അപലപിച്ച മെർസക് അല്ലൂച്ചാണ് ഈ ചിത്രം സംവിധാനം ചെയ്തത്.
1994 ലെ കാൻസ് ചലച്ചിത്രമേളയിൽ ഇന്റർനാഷണൽ ഫെഡറേഷൻ ഓഫ് ഫിലിം ക്രിട്ടിക്സ് അവാർഡ് ഈ ചിത്രത്തിന് ലഭിച്ചു.
1997-ൽ പുറത്തിറങ്ങിയ ബെന്റ് ഫാമിലിയയിലെ ബുദ്ധിജീവിയായ ഫാത്തിഹയെ അവർ അവതരിപ്പിച്ചു.
1999-ൽ കാസി പീഡിയാട്രിക് നഴ്‌സായ സമിയ ദാമൗനി ആയി ഇറ്റ് ഓൾ സ്റ്റാർട്ട്സ് ടുഡേയിൽ അഭിനയിച്ചു.
2000-ൽ നാഷണൽ 7 ൽ റെനെ പരിപാലിക്കുന്ന ഒരു പ്രാദേശിക അതോറിറ്റി ഹോമിലെ ജോലിക്കാരിയായ ജൂലിയായി കാസി അഭിനയിച്ചു.
ന്യൂ ഇന്റർനാഷണലിസ്റ്റിലെ മാൽക്കം ലൂയിസ് അവരുടെ അഭിനയത്തെ പ്രശംസിച്ചു.
2004-ൽ തഹാർ ജജൗട്ടിന്റെ ലെസ് വിജിലസ് എന്ന നോവലിന്റെ ആവിഷ്കാരമായ ലെസ് സസ്പെക്റ്റ്സ് എന്ന സിനിമയിൽ അഭിനയിച്ചു.
2007-ൽ, നാദിർ മോക്നെഷെ സംവിധാനം ചെയ്ത ഡെലിസ് പലോമയിൽ കാസി അഭിനയിച്ചു.
2015-ൽ, ലോസി ബൗചൗച്ചിയുടെ ദി വെൽ എന്ന സിനിമയിൽ കാസി ഫ്രീഹയായി അഭിനയിച്ചു.
2016-ൽ റെയ്ഹാന ഒബർമെയർ സംവിധാനം ചെയ്ത ഐ സ്റ്റിൽ ഹൈഡ് ടു സ്മോക്കിൽ കാസി അഭിനയിച്ചു.
ആഭ്യന്തരയുദ്ധാനന്തര കാലഘട്ടത്തിലെ അൽജിയേഴ്സിലെ ജീവിതത്തെ പരിശോധിക്കുന്ന 2017-ൽ അണ്ടിൽ ദി ബേർഡ്സ് റിട്ടേൺ , ദി ബ്ലെസ്ഡ് എന്നീ ചിത്രങ്ങളിൽ അവർ അഭിനയിച്ചു.
2019-ൽ മൗനിയ മെഡ്‌ഡോർ സംവിധാനം ചെയ്ത പാപ്പിചയിൽ കാസി മാഡം കമ്മിസി ആയി അഭിനയിച്ചു.
2019-ലെ കാൻസ് ചലച്ചിത്രമേളയിൽ പ്രദർശിപ്പിച്ച ഈ ചിത്രം 1990 കളുടെ തുടക്കത്തിൽ ഫാഷനിൽ അഭിനിവേശമുള്ള ഒരു വിദ്യാർത്ഥിയുടെ ദൈനംദിന ജീവിതത്തെ കേന്ദ്രീകരിക്കുന്നു.
കാസി 2015-ൽ ഫ്രഞ്ച് പൗരത്വം നേടി.
മറ്റെവിടെയും താമസിക്കുന്നത് സങ്കൽപ്പിക്കാൻ പോലും കഴിയില്ലെന്ന് അവർ പറയുകയുണ്ടായി.
അൾജീരിയൻ യുദ്ധവും നാന്റേറിലെ ചേരികളും അഭിനയിക്കാൻ അവരുടെ പ്രിയപ്പെട്ട വിഷയങ്ങളാണ്.
ഫിലിമോഗ്രാഫി Films 1990 : ലാ ഫിൻ ഡെസ് ജിൻസ് (ഹ്രസ്വചിത്രം) 1994 : ബാബ് എൽ- ഔദ് സിറ്റി : യാമിന 1995 : ഡൗസ് ഫ്രാൻസ് : മൈസാദ് 1997 : ബെന്റ് ഫാമിലിയ : ഫാത്തിഹ 1999 : ഇറ്റ് ആൾ സ്റ്റാർട്ട്സ് ടുഡേ : സമിയ ദാമൗനി 2000 : ലെ ഹരേം ഡി മാഡം ഉസ്മാൻ : ലാ റൂക്വിൻ 2000 : നാഷണേൽ 7 : ജൂലി 2002 : വിവ്രെ മി ട്യൂ 2003 : ടയർസിയ 2004 : വിവ ലാൽ‌ജറി : ഫിഫി 2004 : ലെസ് സസ്പെക്റ്റ്സ് 2006 : 7 ഈയർസ് : ജാമില 2007 : ഡെലിസ് പലോമ : ഷെഹെരാസാഡ് / സൗയിന 2015 : ദി വെൽ : ഫ്രീഹ 2016 : ഐ സ്റ്റിൽ ഹൈഡ് ടു സ്മോക്ക് : കെൽ‌ടൂം 2017 : ലോല പാറ്റർ : റാച്ചിഡ 2017 : അണ്ടിൽ ദി ബേർഡ്സ് റിട്ടേൺ 2017 : ദി ബ്ലെസ്ഡ് : അമൽ 2019 : പാപ്പിച : മാഡം കമ്മിസി TV പരമ്പര 2000 : കോണ്ട്രെ ലാ മോൺട്രെ : നിക്കോൾ മാലുസിയർ 2003 : കാർനെറ്റ്സ് ഡി'ഡോസ്: ലാ വീ ക്വാണ്ട് മീം : സാമൂഹിക പ്രവർത്തക 2007 : എൽ അഫയർ ബെൻ ബാർക്ക : ഘിത 2009 : ലെ കമ്മീസെയർ ലോബ് 2011 : ലെ ചാന്ത് ഡെസ് സൈറൻസ് : തിയേറ്റർ പ്രൊഫസർ അവലംബം പുറംകണ്ണികൾ Nadia Kaci at the Internet Movie Database
നാദിയ നദീം
അമേരിക്കൻ വനിതാ ഫുട്ബോൾ ലീഗായ NWSL ലെ ക്ലബ്ബായ റേസിംഗ് ലൂയിസ്‌വില്ലെ എഫ്‌സിയിലും ഡാനിഷ് ദേശീയ ടീമിലും സ്ട്രൈക്കറായി കളിക്കുന്ന ഒരു അഫ്ഗാൻ-ഡാനിഷ് ഫുട്ബോൾ കളിക്കാരിയാണ് നാദിയ നാദിം (ജനനം 2 ജനുവരി 1988).
2020-21 സീസണിൽ പാരീസ് സെന്റ് ജെർമെയ്നൊപ്പം ഫ്രഞ്ച് ലീഗ് കിരീടം നേടിയതോടെ നദീമിനെ എക്കാലത്തെയും മികച്ച അഫ്ഗാൻ വനിതാ ഫുട്ബോൾ കളിക്കാരിയായാണ് കണക്കാക്കപ്പെടുന്നത്.
അഫ്ഗാൻ നാഷണൽ ആർമി (ANA) ജനറലായിരുന്ന അവരുടെ പിതാവിനെ 2000 ൽ താലിബാൻ ഭീകരർ വധിക്കുന്നതുവരെ നദിം അഫ്ഗാനിസ്ഥാനിലാണ് വളർന്നത്.
അതിനുശേഷം അവരുടെ കുടുംബം ഡെൻമാർക്കിലേക്ക് പലായനം ചെയ്തു.
അവിടെ അവർ B52 ആൽബോർഗിനും ടീം വിബോർഗിനും വേണ്ടി കളിച്ചുകൊണ്ട് ഫുട്ബോൾ ജീവിതം ആരംഭിച്ചു.
ക്ലബ് കരിയർ കരിയറിന്റെ ആദ്യകാലം
ഡെൻമാർക്കിലേക്ക് പലായനം ചെയ്തതിനു ശേഷം, ബി 52 ആൽബോർഗിലും ടീം വിബോർഗിലുമായി (2005 മുതൽ 2006 വരെ) ഫുട്ബോൾ ജീവിതം ആരംഭിച്ച അവർ ഫോർച്യൂണ ഹെജറിംഗിലേക്ക് 2012ൽ മാറുന്നതിനു മാറുന്നതിനു മുൻപ് 2006 മുതൽ 2012 വരെ ഐകെ സ്കോവ്ബാക്കനുവേണ്ടിയാണ് കളിച്ചിരുന്നത്.
2012 സെപ്റ്റംബറിൽ ചാമ്പ്യൻസ് ലീഗ് അരങ്ങേറ്റം കുറിച്ച അവർ സ്കോട്ടിഷ് ചാമ്പ്യന്മാരായ ഗ്ലാസ്ഗോ സിറ്റിക്കെതിരായ 2–1ന് ജയിച്ച കളിയിൽ രണ്ട് ഗോളുകളും നേടി.
ക്ലിംഗൻബെർഗ് ലിൻഡ്സെ ഹൊറാനും എന്നിവർക്കൊപ്പം നദീം ഒരു ഗോൾ ആഘോഷത്തിൽ.
മാഞ്ചസ്റ്റർ സിറ്റി
2017 സെപ്റ്റംബർ 28 -ന് നാദിം എഫ്എ വമൺസ് സൂപ്പർ ലീഗ് ടീമായ മാഞ്ചസ്റ്റർ സിറ്റിയുമായി 2018 സീസണിൽ കരാർ ഒപ്പിട്ടു.
2018 ജനുവരിയിൽ ക്ലബ്ബിൽ ചേരുകയും ചെയ്തു.
7 ജനുവരി 2018 ന് റീഡിംഗിനെതിരെ മാഞ്ചസ്റ്റർ സിറ്റി 5–2ന് ജയിച്ച മൽസരത്തിൽ അവർ അരങ്ങേറ്റം കുറിച്ചു.
കളിയുടെ ആദ്യ ആറു മിനിറ്റിനു ശേഷം അവർ ടീമിനായി ആദ്യ ഗോൾ നേടി.
26 മിനിറ്റിനു ശേഷം മാഞ്ചസ്റ്റർ സിറ്റി രണ്ടാമത്തെ ഗോൾ നേടിയപ്പോൾ അവർ അസിസ്റ്റ് ചെയ്യുകയും ചെയ്തു.
ടീമിനായുള്ള തന്റെ രണ്ടാം മത്സരത്തിൽ, കോണ്ടിനെന്റൽ ടയേഴ്സ് കപ്പിന്റെ സെമിഫൈനലിൽ ചെൽസിക്കെതിരെ 1-0ന് വിജയിച്ച മൽസരത്തിൽ വിജയ ഗോൾ നേടി.
2018 ജൂലൈ 26 ന്, മാഞ്ചസ്റ്റർ സിറ്റിയുമൊത്തുള്ള യുഎസ് പര്യടനത്തിനിടെ നാദിയ ക്ലബിൽ നിന്നും പുറത്തേക്കുള്ള ട്രാൻസ്ഫറിനായി അഭ്യർത്ഥിച്ചെന്ന്  ബിബിസി റിപ്പോർട്ട് ചെയ്തു.
ക്ലബ്ബ് തന്റേതാണെന്ന തോന്നൽ ഒരിക്കലും അനുഭവപ്പെട്ടിട്ടില്ലാത്തതാണ് അവർ പുറത്തുപോകാൻ ആഗ്രഹിച്ചതിനു കാരണം.
19 ഡിസംബർ 2018 ന് നാദിം ക്ലബ് വിടുകയാണെന്നും 2019 ജനുവരി 1 ന് അവരുടെ കരാർ അവസാനിപ്പിച്ച് മറ്റൊരു ക്ലബുമായി ഒപ്പിടാൻ അനുവദിക്കുകയാണെന്നും മാഞ്ചസ്റ്റർ സിറ്റി പ്രഖ്യാപിച്ചു.
പാരീസ് സെന്റ്-ജെർമെയ്ൻ
2019 ജനുവരി 3-ന് നദീം പാരീസ് സെന്റ്-ജെർമെയ്‌നുമായി കരാർ ഒപ്പിട്ടു.
വിജയകരമായ ആദ്യ സീസണിന് ശേഷം 2019 ജൂലൈ 9 ന് നദീം പാരീസ് സെന്റ് ജെർമെയ്നിനുമായുള്ള കരാർ നീട്ടി.
നാദിയയ്ക്ക് പിന്നീട് ക്യാപ്റ്റന്റെ ആംബാൻഡ് നൽകപ്പെടുകയും 2019–20 സീസണിൽ ടീമിന്റെ വൈസ് ക്യാപ്റ്റനായി തിരഞ്ഞെടുക്കപ്പെടുകയും ചെയ്തു.
ഈ സീസണിൽ  16 മത്സരങ്ങളിലായി നാദിയ ഇതുവരെ 13 ഗോളുകളും 13 അസിസ്റ്റുകളുംനേടിയിട്ടുണ്ട്.
കളിജീവിതത്തിനു ശേഷം സർജനായിത്തുടരുക എന്ന ലക്ഷ്യത്തോടെ ഫുട്ബോൾ സീസണിന്റെ സമയത്ത് വിദൂരവിദ്യാഭ്യാസരീതിയിൽ ആർഹസ് യൂണിവേഴ്സിറ്റിയിലെ മെഡിക്കൽ സ്കൂളിൽ പഠിച്ചു.
2020 ൽ അവർ ശസ്ത്രക്രിയയിൽ സഹായിക്കുകയുണ്ടായി.
നാദിയ ഒരു മുസ്ലീം മതവിശ്വാസിയാണ്,  ഒമ്പത് ഭാഷകൾ അവർ സംസാരിക്കുന്നു.
അഫ്ഗാൻ ഗായിക അരിയാന സയീദ് അവരുടെ അമ്മായിയാണ്.
2018 ൽ, ഫോർബ്സ് മാസിക തയാറാക്കിയ "അന്താരാഷ്ട്ര കായികരംഗത്തെ ഏറ്റവും ശക്തരായ വനിതകളുടെ" പട്ടികയിൽ അവർ ഇരുപതാം സ്ഥാനത്താണ്.
അവലംബം പുറംകണ്ണികൾ Nadia Nadim എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
നാദിയ നദീം – UEFA competition record കായികതാരത്തിന്റെ പ്രൊഫൈൽ സ്കൈ ബ്ലൂ എഫ്.സി പ്ലെയർ പ്രൊഫൈൽ Archived 2018-07-13 at the Wayback Machine .
പോർട്ട്ലാൻഡ് തോൺസ് എഫ്.സി പ്ലെയർ പ്രൊഫൈൽ Archived 2019-05-11 at the Wayback Machine .
നാദിയ കൗണ്ടാ ഇംഗ്ലീഷ് വിലാസം https://ml.wikipedia.org/wiki/Nadia_Kounda
ഒരു മൊറോക്കൻ ചലച്ചിത്ര നടിയാണ് നാദിയ കൗണ്ട (ജനനം 24 ഒക്ടോബർ 1989).
മൊറോക്കോയിലെ കാസബ്ലങ്കയിലാണ് നാദിയ കൗണ്ട ജനിച്ചത്.
2008-ൽ മൊറോക്കോയിൽ സിനിമയിലും ടെലിവിഷനിലും അവർ തന്റെ കരിയർ ആരംഭിച്ചു.
2011-ൽ, L'amante du rif [fr] എന്ന സിനിമയിൽ അവർ പ്രധാന വേഷം ചെയ്തതോടെ അവരുടെ ജന്മനാട്ടിൽ അംഗീകാരം നേടി.
അതേ വർഷം തന്നെ അവർ കാനഡയിലെ മോൺട്രിയലിലേക്ക് താമസം മാറി.
അവിടെ അഭിനയവും ചലച്ചിത്ര നിർമ്മാണവും പഠിച്ചു.
കൗണ്ട ദേശീയ അന്തർദേശീയ ചലച്ചിത്ര-ടെലിവിഷൻ പ്രൊഡക്ഷനുകളിൽ അവതരിപ്പിച്ചിട്ടുണ്ട്.
Filmography L'amante du rif as Aya.
അവലംബം പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് നാദിയ കൗണ്ടാ
ബംഗ്ലാദേശ് വിമോചനയുദ്ധം വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ബംഗ്ലാദേശ് വിമോചനയുദ്ധം The Bangladesh Liberation War ( ബംഗാളി : মুক্তিযুদ্ধ Muktijuddho ), ബംഗ്ലാദേശ് സ്വാതന്ത്ര്യസമരം Bangladesh War of Independence , എന്നും ബംഗ്ലാദേശിന്റെ വിമോചനയുദ്ധം Liberation War എന്നും അറിയപ്പെടുന്ന യുദ്ധം ഒരു വിപ്ലവവും സൈനികസമരവും ആയിരുന്നു.
അന്നത്തെ കിഴക്കൻ പാകിസ്താൻ എന്നറിയപ്പെടുന്ന പ്രദേശത്തെ ബംഗ്ലാദേശി ദേശീയതയുടെയും സ്വയം നിർണ്ണയാവകാശത്തിന്റെയും സംഘടനാപ്രവർത്തനഫലമായി 1971ലെ ബംഗ്ലാദേശ് കൂട്ടക്കൊലയോടനുബന്ധിച്ച് നടന്ന സമരമാണിത്.
ഈ യുദ്ധഫലമായി ബംഗ്ലാദേശ് ജനകീയ റിപ്പബ്ലിക്ക് നിലവിൽ വന്നു.
1971 മാർച്ച് 25നു രാത്രിയിൽ പടിഞ്ഞാറൻ പാകിസ്താനിലെ സൈനികഭരണകൂടം ഓപ്പറേഷൻ സെർച്ച് ലൈറ്റ് എന്ന പേരിൽ കിഴക്കൻ പാകിസ്താനിലെ ജനങ്ങൾക്കെതിരായി നീങ്ങിയതിന്റെ ഫലമായാണ് ഈ യുദ്ധം ആരംഭിച്ചത്.
കിഴക്കൻ പാകിസ്താനിൽ ആന്ന് പടിഞ്ഞാറൻ പാകിസ്താനിലെ ഭരണകൂടത്തിനെതിരായി അണിനിരന്ന ബംഗാളി ദേശീയപ്രസ്ഥാനത്തിലെ അംഗങ്ങളായ സാധാരണപൗരന്മാർ, വിദ്യാർത്ഥികൾ, ബുദ്ധിജീവികൾ, മതന്യൂനപക്ഷക്കാർ, സൈനികരും പൊലീസുകാരും ആയ ഉദ്യോഗസ്ഥർ എന്നിവരെ തരംതിരിച്ച് ഇല്ലാതാക്കുവാനായി ലക്ഷ്യമിട്ട അക്രമമായിരുന്നു തുടങ്ങിയത്.
സൈനികഭരണകൂടം 1970ൽ നടന്ന ഇലക്ഷൻ ഫലം റദ്ദാക്കുകയും ബംഗ്ലാദേശിന്റെ പ്രധാനമന്ത്രിയായി ജനങ്ങൾ തിരഞ്ഞെടുത്ത ഷേഖ് മുജീബുർ റഹ്മാനെ അറസ്റ്റു ചെയ്യുകയും ചെയ്തു.